ПЛАН ПРОГРАМА ЗА КУЛТУРНО-МАСОВИТЕ МЕРОПРИЯТИЯ

 КОИТО ЩЕ СЕ ПРОВЕЖДАТ В НЧ“ЛЮБЕН КАРАВЕЛОВ-1978 г.“

 СЕЛО ДЪБНИК ПРЕЗ 2024 г.

1.Ден на родилната помощ.- организиране и провеждане на беседа с младите майки,баби и тържесктвена част,

 м.01.2024 г.

 2.Тържество посветено на Апостола на свободата Васил Левски-съвместно училището,кметството и читалищет-в двора на училището.

 м.19.02.2024 г.

3.1-ви март-честване на баба Марта.

 -Закачане на мартенички

 -Изложба за най красива мартеничка с награди.

 м.01.03.2024г.

4.Празнуване на 8-ми март -международен ден на жената и мама.

 -Поздравителен концерт-изнесено от учениците на ОУ“Елин Пелин“ с присъствието на

родители и читалищни дейци.

 -Събиране и органиране на празнична вечеря послучай 8-ми март с програма с же-

 лаещите от селото.

 м.08.03.2024 г.

5.Ден на Планетата Земя.

 -Участие в почистването на кметството,читалището,училищния двор и околноста.

 -Изложба на предмети-природни и отпадъчни материали.

 м.04.2024 г.

6.Провеждане на мероприятия за „Седмицата на книгата“

 -Обсъждане на книга по избор на участниците“

 м.04.2024 г.

7.9-ти май-Ден на Европа-

 -Тържество послучай дена на Европа в двора на училището с уастие на ученици от ОУ,ЦДГ, Фолклорния състав.

 м.05.2024г.

8.24-ти май -Ден на славянската писменост.

 -Организиране на тържество в двора на училището-училище,кметство,читалище.

 м.24.05.2024 г..

9..1-ви юни-“Ден на детето“-Празнична програма от учениците от ОУ и ЦДГ с присъствието

 на гости,родители,читалищни дейци.

 м.01.06.2024 г.

10.15.06.-Тържествено закриване на учебната година. Съвместно родители гости и читалището.Награждаване на най добрите ученици.

 м.15.06.2024 г

14. Откриване на учебната година с програма подготвена от учениците от ОУ“Елин Пелин“

с.Дъбник с присъствието на родителите,децата от ЦДГ и обществото.

 15.09.2024г.

 15. Ден на Будителя-изнасяне на програма от ученици от ОУ“Елин Пелин“ организирано съвместно училище, читалище и ЦДГ

 01.11.2024г.

16. Празнуване на Коледни и Новогодишни празници

 -Провеждане на конкурс за най-красива и оригинална сурвачка в ОУ„Елин Пелин“ и ЦДГ с присъствието на читалищни дейци, родители.

 м.12.2024 г.

17 Прзнуване на Нова година с празнична вечеря с участието на млади читалищни дейци.

 м.12.2024 г.

необходими средства за осъществяване на

мероприятията и дейноста на читалището

през 2024г.

1. Отопление и осветление - 300лв.

2. телефон и интернет - 300лв.

3. Канцеларгки и хигиенни разходи - 250лв.

4. Командировки - 200лв.

5. Библиотечна дейност - книги - 150лв.

6. Организиране и провеждане на културни мероприятия - 700лв.

 Общо - 1900лв.

 07.11.2023г. Чит. Секретар: ............

 Мийрем Али

**О Т Ч Е Т**

**за дейноста на НЧ"ЛЮБЕН КАРАВЕЛОВ-1978 г.с.Дъбник"общ.Поморие за 2022 год.**

 НЧ"ЛЮБЕН КАРАВЕЛОВ-1978 г." с. Дъбник е традиционно самоосигоряващо се българско сдружение на с.Дъбник. Изпълнява държавни, общински, културно просвети и др.задачи.Основно се грижи за културните и образователни потребности на населението. Регистрираните членове на читалището са 51. За 2022год. имаме събран членски внос 63.50 лв.Брой посещения 988. Имаме проведено едно общо събрание през 2022год. и 4 заседания на читалищното настоятелство. Направена е преригистрацията на читалището на08.04. 2022 год. и е вписано в регистира на Министерството на културата с удостворение № 3177 22.06.2022 . год. Субсидирана численост 1/2 щатна бройка. Общия бюджет на читалището през 2022 год. е 9229.60 лв.от държавна субсидия 8664.лв дофинансиране от общинския бюджет 565 лв. и 63.50 лв собствени приходи.

 Материална база на читалището -Читалището не разполага със собствена сграда. Ползваме безвъзмездно една стая в кметството 20 м за читалище и библиотека. Читателите ползват читателска маса.

 Читалището и библиотеката разполагат с 1 брой компютър, 1 брой монитор и 1 брой принтер, които са закупени със средства по проект. Собствени приходи имаме само от събран членски внос. Нямаме собствена читалищна сграда и друга собственост.

 Работещите в читалището учасват в работни срещи, дискусии, семинари и обучения за повишаване на квалификация на местно общинско и регионално ниво.

 Наложени санкции на читалището по член 31,32 и 33 от закона за народни читалища нямаме.

 Читалището през 2022 год. осъществяваше библиотечна информационна дейност отговаряща на изискванията на чл.37 от закона за обществените библиотеки набавяне на книги периодични издания и други материали. Обслужени читатели 101 бр.посещения 988 и заети библиотечни документи1052 бр. Библиотечните процеси не са автоматизирани.

 Действащи състави-един самодеен състав от 10 човека.

 Библиотечният фонд в края на 2022 год. е 3267 тома.

 Читалището работи съвместно с децата от местното училище и с местното ръководство.Общите усилия доведоха до добри резултати за училището и читалището.Участваме и провеждаме заедно мероприятия,празници,развлечения на местно и регионално ниво.

 Съвместно с учениците от ОУ,ЦДГ,родители и членоне на читалището не пропускаме отпразнуване на всички празници и запланувани мероприятия;коледни и новогодишни празници.Честване на Баба Марта,8-ми март ден на жената,откриване. и закриване на учебната година,24-ти маЍ-ден на славянската писменост и много други.

 Отделно с младежта в селото организирано празнуваме Баба марта,8-ми март,новогодишни празници и др.Посещаваме често празниците организрани в читалище "Светлина” и "Просвета"

Поморие.

 Вклучихме се в програмата "Да почистим България за един ден" съвместно с кметството,училището и читалището.

 Тази година читалището участвува в проект Програма''Българските библиотеки-съвременни центрове за четене и информираност"2022г.който не беше одобрен.Много от книгите в библиотеката са много стари.През 2021 участвахме в проекти които бяха одобрени и подновихме 164 бр.книги.През 2023 год. също ще участваме в проектите отпуснати от Министерството на културата.

 Библиотеката на читалището се посещава предимно от учениците от ОУ, ученици от по горни класове, гимназии, техникуми, студенти и читатели от селото.

 Стараеме се да научим и най малките ученици да посещават библиотеката, за това работим с учителите от началните класове и организираме колективно посещение по класове, четене на приказки и обсъждане на книги с по големите. Читалището

съдейства на младите хора да развиват своята обща култура, да обогатяват своите знания и умения. Развива и подпомага любителското и художествено творчество. Помага за разширяване знанията на гражданите, приобщаването им към ценостите и постиженията на науката, изкуството и културата, както и за запазване на обичаите и традициите на народа.

 Дейности заложени в програмата на читалището за следващ период от време: да включим повече млади хора за осъществяване на заплануваните мероприятия, да организираме повече развлечения и културни мероприятия за хората от селото. Да прилагаме повече услуги на гражданите, да запазваме обичаите и традициите на народа.

 Да изграждаме партнорство и да участваме в проекти за външно финансиране, най вече за изграждане на читалище в с. Дъбник. Да се партнираме с местната власт за решаване на проблемите на хората с увреждания и работа с възрастни хора.

 Да подържаме библиотеката, обогатяваме и подновяваме библиотечния фонд, съобразно новите програми по литература.

 Да учасваме в местни, общински и регионални и други празници запланувани в календара на читалището.

 Дейноста на читалището всяка година се отчита както пред членовете така и пред общинския съвет.

 Читалището се финансира предимно от Държавния бюджет и Общинския съвет и собствени приходи.

 Благодаря за вниманието..

 Дата;..............

 Чит.секр.\_\_\_\_\_\_\_\_\_\_\_\_\_\_\_\_\_\_\_\_

 /Мийрем Али /

**НЧ "ЛЮБЕН КАРАВЕЛОВ - 1978г." с. ДЪБНИК, общ. Поморие, обл. Бургас**

Настоятелство - Адем Алиосман Алиев - председател

 - Хасан Мехмед Севри - член

 - Зекие Хасан Етим - член

Проверителна колисия - Анифе Енвер Смаил - председстел

 - Юмюгюл Адем Смаил - член

 - Назифе Хасан Изет - член

**У С Т А В**

**НА НАРОДНО ЧИТАЛИЩЕ “ЛЮБЕН КАРАВЕЛОВ-1978Гг.“**

**с.ДЪБНИК**

Изменен от Общо отчетно - изборно събрание проведено на 25.03.2019г.

**ГЛАВА ПЪРВА**

**ОБЩИ ПОЛОЖЕНИЯ**

**Чл.1**. С този Устав се уреждат учредяването, устройството, управлението, дейността, имуществото, финансирането, издръжката, преобразуването и прекратяването на Народно читалище“Любен Каравелов“-1978 г.“с.Дъбник.

**Чл.2.(**1). Народно читалище “Любен Каравелов -1978 г.“с.Дъбник е традиционно самоуправляващо се българско културно-просветно сдружение на жителите от с.Дъбник, което изпълнява и държавни културно-просветни задачи. В неговата дейност могат да участват физически и юридически лица, без оглед на ограничения на възраст и пол, политически и религиозни, и други възгледи и/ или етническо самосъзнание.

 (2). Народно Читалище “Любен каравелов“ е юридическо лице с нестопанска цел, в обществена полза, с наименование “Любен Каравелов-1978г.“**.**”наричано по-нататък в Устава - Читалището, за краткост. Създадено е и функционира на основание Закона за Народните Читалища, във връзка със Закона за юридическите лица с нестопанска цел и настоящия Устав.

 **(3).** Седалището на читалището е : Р. България, област Бургас, Община Поморие, с.Дъбник..

 **(4).** Адрес на управление е: с.Дъбник,общ.Поморие,обл.Бургас.

 **(5).** При необходимост, наименованието на читалището ще се изписва на латиница по следния начин: **Narodno chitalishte “liuben Karavelov-1978g.”**

**ГЛАВА ВТОРА**

**ЦЕЛИ, ЗАДАЧИ И ДЕЙНОСТИ НА ЧИТАЛИЩЕТО**

 **Чл. 3.(1).**Читалището има за цел да задоволява потребностите на гражданите от с.Дъбник и региона свързани със:

 **1.** развитие и обогатяване на културния живот, социалната и образователната дейност в населеното място, където осъществява дейността си.

**2.** запазване на обичаите и традициите на българския народ;

**3.** разширяване на знанията на гражданите и приобщаването им към ценностите и постиженията на науката, изкуството и културата;

**4.** развитие на творческите заложби на участниците в дейността му;

**5.** възпитаване и утвърждаване на националното самосъзнание;

**6**. осигуряване на достъп до информация на всякакво ниво, в т. ч. и глобално;

**(2).** За постигане на целите по ал. 1 Читалището извършва основни дейности, като:

**1**. уреждане и поддържане на библиотеки, уредени с вътрешни правилници за съответната дейност и във връзка със Закона за обществените библиотеки, читални, фото-, фоно-, филмо- и видеотеки, както и създаване и поддържане на електронни информационни мрежи;

**2.** развиване и подпомагане на любителското художествено творчество;

**3.** организира школи, кръжоци, курсове, празненства, концерти, чествания и младежки дейности.

**4**. събира и разпространява знания за родния край;

**5.** създава и съхранява музейни колекции, съгласно Закона за културното наследство;

**6.** предоставя компютърни и интернет услуги;

**7.** извършва консултантска, преводаческа, издателска, информационна и друг вид дейности;

**8**. извършва и дейност със социална насоченост в сферата на физическата култура и спорта, здравеопазване, взаимоотношения с църква, училища и детски градини, както и екологично образование;

**(3).** Читалището може да развива допълнителна стопанска дейност, както и всяка друга стопанска дейност, която не е изрично забранена от закона, и използва приходите от нея за постигане на определените в Устава цели. Читалището не разпределя печалба.

**(4).** Читалището няма право да предоставя собствено, или ползвано от него имущество, възмездно или безвъзмездно:

**1**. за хазартни игри и нощни заведения;

**2**. за дейност на нерегистрирани по Закона за вероизповеданията религиозни общности и Юридически лица с нестопанска цел на такива общности;

**3**. за постоянно ползване от политически партии и организации;

**4**. на Председателя, Секретаря, членовете на Настоятелството и Проверителната комисия и на членовете на техните семейства.

**Чл. 4. (1).** Читалището може да се сдружава на местно и регионално ниво в Читалищни сдружения, и в Съюз на национално ниво, за постигане на своите цели, за провеждане на съвместни дейности и инициативи, при условията и по реда на Закона за народните читалища, Закона за юридическите лица с нестопанска цел и настоящия Устав.

**ГЛАВА ТРЕТА**

**УЧРЕДЯВАНЕ НА ЧИТАЛИЩЕТО**

**Чл.5.(1).**Читалището се учредява най-малко от 50 дееспособни физически лица, които вземат решение на учредително събрание.

**(2).** **Учредителното събрание** приема Устава на читалището и избира неговите органи. Уставът урежда:

**1.** наименованието;

**2**. седалището;

**3**. адрес на управление;

**4**. целите;

**5**. източниците на финансиране;

**6**. органите на управление и контрол, техните правомощия, начина на избирането им, реда за свикването им и за вземане на решения;

**7.** начина за приемане на членове и прекратяване на членството, както и реда за определяне на членския внос.

**Г Л А В А Ч Е Т В Ъ Р Т А**

**ЧЛЕНСТВО В ЧИТАЛИЩЕТО**

**Чл.8. (1).** **Членовете на Читалището** са индивидуални, колективни и почетни.
**(2).** **Индивидуалните членове** са български граждани и биват действителни и спомагателни:
**1**. **действителните членове** са лица, навършили 18 години, които участват в дейността на читалището и редовно плащат членски внос. Те имат право да избират и да бъдат избирани в ръководните и контролни органи на Читалището, след едногодишно членство, предхождащо отчетно-изборното събрание, като досегашното членство също се зачита;
**2**. **спомагателните членове** са лица до 18 години, които нямат право да избират и да бъдат избирани; Те имат право на съвещателен глас в Общото събрание.
**(3).** **Колективните членове** съдействат за постигане и осъществяване целите на Читалището, подпомагат дейностите, поддържането и обогатяването на материалната база, и имат право на един глас в Общото събрание и могат да бъдат:
**1**. професионални организации;
**2.** стопански организации;
**3**. търговски дружества;
**4.** кооперации и сдружения;
**5.** културно-просветни и/ или любителски клубове и/ или творчески колективи.
**(4). Почетни членове** могат да бъдат български и чужди граждани, с изключителни заслуги за Читалището.
**Чл. 9.** Членството в Читалището може да се прекрати в следните случаи :
**(1)**.поради отпадане в случай, че е налице едно от следните обстоятелства:
**1.** невнасяне на членски внос повече от една година;
**2**. неявяване на три поредни заседания на Общото събрание.
**(2)**. По собствено желание, чрез подаване на молба/ заявление.
**(3)**. Чрез изключване от Общото събрание:
**1**. при грубо нарушаване на Устава;
**2**. при непристойно поведение и уронване авторитета на читалищната организация;
**3**. посегателство върху имуществото на Читалището и други.

**ГЛАВА ПЕТА
ОРГАНИ НА УПРАВЛЕНИЕ**

**Чл.10.** Органи на управление на Читалището са Общото събрание, Настоятелството и Проверителната комисия**.
Чл. 11. (1).** **Върховен орган на Читалището е Общото събрание.
(2)**. Общото събрание на Читалището се състои от всички членове на Читалището, имащи право на глас.
**Чл.12. (1). Общото събрание:
1**. приема, изменя и допълва Устава;
**2.** избира и освобождава членовете на Настоятелството, Проверителната комисия и Председателя на Читалището;
**3.** приема вътрешните актове, необходими за организацията на дейността на Читалището;
**4**. изключва членове на Читалището;
**5**. определя основни насоки на дейността на Читалището;
**6**. взема решение за членуване или за прекратяване на членството в Читалищно сдружение;
**7**. приема бюджета на Читалището;
**8**. приема годишния отчет до 30 март на следващата година;
**9**. определя размера на членския внос;
**10**. отменя решения на органите на Читалището;
**11**. одобрява/ утвърждава почетните членове на Читалището;
**12**. взема решения за откриване на клонове на Читалището, след съгласуване с Общината;
**13**. взема решение за прекратяване на Читалището;
**14**. взема решение за отнасяне до съда на незаконосъобразни действия на ръководството или отделни читалищни членове.
**(2)**.Решенията на Общото събрание са задължителни за другите органи на Читалището.
 **Чл.13.(1).** Редовно Общо събрание на Читалището се свиква от Настоятелството, най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия, или на една трета от членовете на Читалището с право на глас. При отказ на Настоятелството да свика извънредно Общо събрание, до 15 дни от постъпването на искането на Проверителната комисия, или една трета от членовете на Читалището с право на глас, могат да свикат извънредно Общо събрание от свое име.
 **(2)**. **Поканата за събрание** трябва да съдържа дневния ред, датата, часа и мястото на провеждането му, и кой го свиква. Тя трябва да бъде получена срещу подпис, или връчена не по-късно от 7 дни преди датата на провеждането. В същия срок, на вратата на Читалището, и на други общодостъпни места в с.Дъбник., трябва да бъде залепена поканата за събранието, а също така и публикувана на интернет страницата на Читалището.
**(3).** Общото събрание е законно, ако присъстват най-малко половината от имащите право на глас членове на Читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете, при редовно Общо събрание, и не по-малко от половината плюс един от членовете, при извънредно Общо събрание.
**(4).** **Решенията** по чл. 12, ал. 1, т. 1, 4, 10, 11, 12 и 13 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.
**(5).** Две трети от членовете на Общото събрание на Читалището могат да предявят иск пред окръжния съд, по седалището на Читалището, за отмяна на решение на Общото събрание, ако то противоречи на Закона или Устава.
**(6).** Искът се предявява в едномесечен срок от узнаването на решението, но не по-късно от една година от датата на вземане на решението.
 **(7).** Прокурорът може да иска от Окръжния съд, по седалището на Читалището, да отмени решение на Общото събрание, което противоречи на Закона или Устава, в едномесечен срок от узнаване на решението, но не по-късно от една година от датата на вземане на решението.
**Чл.14.(1).** **Изпълнителен орган на Читалището е Настоятелството**, което се състои от трима членове, избрани за срок до 3 години. Същите не могат да са в трудовоправни отношения с Читалището и да нямат роднински връзки по права, и съребрена линия до четвърта степен. Към Настоятелството се избират и двама подгласници, за същия за същия срок, които заместват редовен член при неговото отсъствие.
**(2).Настоятелството:
1**. свиква Общото събрание;
**2**. осигурява изпълнението на решенията на Общото събрание;
**3.** подготвя и внася в Общото събрание проекти за бюджет на Читалището и утвърждава щата му, внася и решения по въпроси от компетентността му;
 **4**. подготвя и внася в Общото събрание отчет за дейността на Читалището;
 **5.** назначава Секретаря на Читалището, по предложение на Председателя, и утвърждава длъжностната му характеристика. Кооптира го с право на съвещателен глас.
 **(3).** Настоятелството взема решение с мнозинство повече от половината на членовете си.
 **(4).** Протоколите от заседанията се подписват от присъстващите членове на Настоятелството и от Секретаря, който е и протоколист.
**(5).** На заседанията на Настоятелството се канят Председателя и членовете на Проверителната комисия с право на съвещателен глас. **(6).** При отпадане на член от Настоятелството, същото може да кооптира до края на мандата си eдин, а при отпадане на втори, и втория подгласник от избраните такива.
 **15.(1).** **Председателят на читалището** е и **Председател на Настоятелството**, и се избира от Общото събрание за срок до 3 години. При негово отсъствие Настоятелството се председателства от избран член на същото.
**(2).Председателят:
1**.организира дейността на Читалището съобразно Закона, Устава и решенията на Общото събрание;
**2**. представлява Читалището;
**3**. свиква и ръководи заседанията на Настоятелството и председателства Общото събрание;
**4**. отчита дейността си пред Настоятелството и Общото събрание;
**5**. сключва, изменя и прекратява трудовите договори със служителите, съобразно бюджета на Читалището и въз основа решенията на Настоятелството и утвърдения щат;
**6**. участва в комисията за разпределение на Държавната или Общинска субсидия, или упълномощава с това си право Секретаря на Читалището;
**7**. наблюдава и контролира работата на Секретаря,Счетоводителя и останалия персонал по организацията на дейността на Читалището;
**8**. подписва разходните документи, платежните и други документи, като първи подпис, поставя резолюция върху молби, заявления и първични / разходни / счетоводни документи. Утвърждава длъжностни характеристики и други документи;
**9**. в изискуемия срок, ежегодно представя на Кмета на Общината и Председателя на Общинския съвет, предложения за дейността на Читалището през следващата година, както и отчета за дейността през изтеклата година;
**10**.подписва договори, заявления, удостоверения и други документи, според дейността и необходимостта на Читалището за нормалното му функциониране.
**16.(1).Секретарят на читалището:
1**.организира изпълнението на решенията на Настоятелството, включително решенията за изпълнението на бюджета;
**2.** работи по безсрочен трудов договор;
**3**. организира текущата основна и допълнителна дейност;
**4.** отговаря за работата на щатния и хонорувания персонал;
**5**. представлява Читалището заедно и поотделно с Председателя;
**6**. води протокола от заседанията на Настоятелството и го подписва заедно с присъствалите на него членове;
**7**. участва в работата на Настоятелството като кооптиран член, с право на съвещателен глас, и подписва протоколите от заседанията му;
**8.** подписва с резолюция разходните документи, платежни и други документи като втори подпис.
**9**. поставя резолюция с подпис върху молби, заявления и други документи;
**10**.дава мнения, предложения, сигнали и други до Председателя и Настоятелството;
**11.**изпълнява и други функции и задачи възложени от Председателя при негово отсъствие, или при форсмажорни обстоятелства.
**(2).** Секретарят не може да е в роднински връзки с членовете на Настоятелството и на Проверителната комисия по права и по съребрена линия до четвърта степен, както и да бъде съпруг /съпруга на Председателя на Читалището.
**(3).** С изтичане мандата на едно Настоятелство, договорът на Секретаря не се прекратява. Новото Настоятелство може да прекрати договора само по причини налагащи това - доказани нарушения, конфликт на интереси, влязъл в сила съдебен акт, или друго основателно основание.
**Чл. 17.(1). Проверителната комисия** се състои от трима членове, избрани за срок до 3 години. Към Проверителната комисия се избира и един подгласник за същия срок, който замества редовен член при негово отсъствие. На първото си заседание, което се провежда непосредствено след избора, членовете избират помежду си Председател на Проверителната комисия. При отпадане на член от Проверителната комисия, същата може да кооптира до края на мандата си избрания подгласник.
**(2).** Членове на Проверителната комисия не могат да бъдат лица, които са в трудовоправни отношения с Читалището или са роднини на членове на Настоятелството, на Председателя или на Секретаря по права линия, съпрузи, братя, сестри и роднини по сватовство от първа степен.
**(3).** Проверителната комисия осъществява контрол върху дейността на Настоятелството, Председателя и Секретаря на Читалището по действащото законодателство на Р. България, Устава и решенията на Общото събрание.
**(4).** При констатирани нарушения, Проверителната комисия уведомява Общото събрание на Читалището, а при данни за извършено престъпление и органите на Прокуратурата.
**Чл.18**. Не могат да бъдат избирани за членове на Настоятелството и на Проверителната комисия, и за Секретари лица, които са осъждани на лишаване от свобода за умишлени престъпления от общ характер. .

**ГЛАВА ШЕСТА
ИМУЩЕСТВО И ФИНАНСИРАНЕ**

**Чл.19.(1).** Имуществото на Читалището се състои от право на собственост, движими вещи и от други вземания, авторски и вещни права, ценни книжа, други права и задължения. Читалището полага еднакви грижи на добър стопанин за опазване и обогатяване, както на собственото, така и на ползваното имущество.
 **(2).** При бракуване, или заменяне на движими вещи собственост на Читалището, е необходимо изрично решение на Настоятелството.
**Чл. 20.(1).**Читалището набира средства от следните източници:
**1.** членски внос;
**2.** културно-просветна и информационна дейност;
**3.** субсидия от държавния и общински бюджети, като от общинския бюджет могат да се получават и субсидии различни от основната годишна субсидия;
**4**. наеми от движимо и недвижимо имущество;
**5**. дарения и завещания;
**6**. други приходи.
**(2).** Сумите от дарения се разходват според волята на дарителя, или по решение на Настоятелството, ако изричната воля на дарителя е такава.
**(3).** Читалищното настоятелство може да награждава парично или в натура изявили се читалищни служители, деятели и самодейни колективи, допринесли за обогатяването на читалищната дейност и популяризиране името на Читалището и Общината на Регионални, Национални конкурси, Фестивали, Прегледи и др..
**Чл.21.(1).** Читалищното Настоятелство изготвя годишния отчет за приходите и разходите, който се приема от Общото събрание.
 **(2).** Отчетът за изразходваните от бюджета средства се представя в Община Поморие ежегодно до 31март пред Кмета на Общината и Общинския съвет, за осъществените читалищни дейности в изпълнение на програмата по ал. 2, и за изразходваните от бюджета средства през предходната година.
**Чл.22**.Счетоводната отчетност се води в съответствие със Закона за счетоводството и приложимото действащо законодателство.
**Чл.23.(1).** Председателят на Читалището, ежегодно в срок до 10 ноември, представя на Кмета предложения за своята дейност през следващата година.
 **(2).** Кметът на Общината внася направените предложения в Общинския съвет, който приема годишна програма за развитие на Читалището .
 **(3).** Програмата по ал. 2 се изпълнява от читалищата въз основа на финансово обезпечени Договори, сключени с Кмета на Общината, или упълномощено от него лице.
 **(4).** Председателят на Читалището представя ежегодно до 31 март пред Кмета на Общината и Общинския съвет доклад за осъществените читалищни дейности, в изпълнение на програмата по ал. 2 и за изразходваните от бюджета средства през предходната година.
 **(5).** Докладите по ал. 4 на Читалищата на територията на една община се обсъждат от Общинския съвет на първото открито заседание след 31 март, с участието на представителите на Народните Читалища, вносители на докладите, или упълномощени лица.

**ГЛАВА СЕДМА
ПРЕКРАТЯВАНЕ**

**Чл. 24.(1).** Читалището може да бъде прекратено по решение на Общото събрание, вписано в регистъра на Окръжния съд. То може да бъде прекратено с ликвидация, или по решение на Окръжния съд, ако:
**1.** дейността му противоречи на закона, устава и добрите нрави;
**2.** имуществото му не се използва според целите и предмета на дейността на Читалището;
**3.** е налице трайна невъзможност Читалището да действа, или не развива дейност за период две години. В тези случаи, Министърът на културата изпраща сигнал до Прокурора за констатирана липса на дейност на Читалището;
**4**. не е учредено по законния ред;
**5.** е обявено в несъстоятелност.
**(2).** Прекратяването на Читалището по решение на Окръжния съд може да бъде постановено по искане на прокурора, направено самостоятелно, или след подаден сигнал от Министъра на културата.
**(3).** Прекратяването на Читалището по искане на Прокурора се вписва служебно.
.

**ГЛАВА ОСМА
АДМИНИСТРАТИВНО НАКАЗАТЕЛНИ РАЗПОРЕДБИ**

**Чл. 25.** Председател и /или Секретар на Читалище, който предостави имущество в нарушение на чл. 3, ал. 4, от настоящия Устав, се наказва с глоба в размер от 500 до 1000 лв. и с лишаване от право да заема изборна длъжност в читалището за срок 5 години.
**Чл. 26**. Председател на Читалище, който не заяви вписване в регистъра на читалищата или Читалищните сдружения в срока по чл. 10, ал. 3, от Закона за народните читалища, се наказва с глоба от 150 до 300 лв.
**Чл.27**. Председател на Читалище, който не представи доклад за изпълнението на читалищните дейности и за изразходваните от бюджета средства в срока по чл. 23 , ал. 4, от Устава, се наказва с глоба от 150 до 300 лв.

**ГЛАВА ДЕВЕТА
ДОПЪЛНИТЕЛНИ И ЗАКЛЮЧИТЕЛНИ РАЗПОРЕДНИ**

**Чл. 28.** Членовете на Настоятелството и Проверителната комисия, в т. ч. и техните Председатели, както и Секретарят, подават декларации за конфликт на интереси, при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на Читалището.
**Чл.29.(1).**Членовете на настоятелството и проверителната комисия, в т. ч. и техните Председатели, могат да получават възнаграждение за дейността си като такива, с решение на Настоятелството, като общия размер за един месец не може да бъде по-голям от :
**1**. за Председател на Настоятелството -70% от средната брутна заплата за Читалището;
**2**. за Председател на Проверителната комисия -50% от средната брутна заплата за Читалището;
**3**. за останалите членове на Настоятелството и Проверителната комисия - 30% от средната брутна заплата за Читалището.
**(2).** За целта се изготвя вътрешен правилник за разписване на почасова заетост.
**Чл.30. Народно Читалище”Любен каравелов-1978 г.“** е правоприемник на Народно Читалище “Любен Каравелов“, регистрирано в БОС по ф. Д. № 3193/1998 г.. с Булстат 102270294 и в Министерство на културата под № 3177 / 03.05.2006 г. Има свой кръгъл печат с надпис – Читалище с.Дъбник,обл.б-ска.в средата с разтворена книга.
**Чл.31.** Настоящият Устав е съставен в 2 /два/ еднакви екземпляра, на основание Закона за народните читалища, обнародван в ДВ. Бр. 42 от 05.06.2009 г. и е приет от Общото събрание , състояло се на..................и отменя действащия досега Устав на Читалището.
Подписан е от присъстващите действителни членове, съгласно приложения списък.
**Чл.32.** За неуредените въпроси в този Устав се прилагат:
Закона за народните читалища и другите Закони и Нормативни документи от действащото законодателство на Република България.